  Туспуктэм: София Хохрякова Наталия Сильвестрова 9-тӥ тулыспалэ Удмуртиын пилемо улоз, уйин кӧня ке лымыялоз, интыен золгес, нуназе лымы усьыны кулэ ӧвӧл. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин уйпал но шундыӝужан вискысь, нуназе шундыӝужан палась 4-9 метре пельтоз. Элькунъя уйин -7…-12, нуназе -2…-7 градус возиськоз. Сюресъёс вылын йӧвалег, уйин интыен лымы вӧлдэтъёс. Омыр зӥбет луло узвесь юбоя 756 миллиметр луоз, омырлэн мускытлыкез — 80 процент. Тодэ вайытом, ужан арнялэн кыкетӥ ӝыныяз Удмуртиын куазь шунытгес кариськоз. Тегъёс: куазь лымы Удмуртия  